પ્રશાંત દયાળ (મેરાન્યૂઝ, અમદાવાદ): હાર્દિક પટેલે બરાબર 19 દિવસ પહેલા ત્રણ મુદ્દાને લઈ આમરણાંત ઉપવાસ શરૂ કર્યા હતા. જેમાં પાટીદારોને અનામત, ખેડૂતોની દેવા માફી અને અલ્પેશ કથેરીયાની જેલ મુક્તિ હતી. પણ 19 દિવસ દરમિયાન ભાજપે હાર્દિક પટેલની માગણીના મુદ્દે કોઈ વાત કરવાની તૈયારી બતાડી નહીં. બીજી તરફ હાર્દિકના ભરોસે ગાંધીનગર સર કરવા નિકળેલા કોંગ્રેસના નેતાઓને પણ અંદાજ આવી ગયો કે બાજી હાથમાંથી નિકળી રહી છે. જેના કારણે તેમણે પણ હાર્દિકના જીવની દુહાઈ આપી હાર્દિકે પારણા કરી લેવા જોઈએ તેવો રાગ આલાપવાની શરૂઆત કરી હતી.